CELEX: 32016R2215
Language: hu
Date: 2016-12-08 00:00:00
Title: A Bizottság (EU) 2016/2215 végrehajtási rendelete (2016. december 8.) a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról

9.12.2016   
               
               
                  HU
               
               
                  Az Európai Unió Hivatalos Lapja
               
               
                  L 334/29
               
            A BIZOTTSÁG (EU) 2016/2215 VÉGREHAJTÁSI RENDELETE
      (2016. december 8.)
      a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a Koreai Népi Demokratikus Köztársasággal szembeni korlátozó intézkedésekről szóló, 2007. március 27-i 329/2007/EK tanácsi rendeletre (1) és különösen annak 13. cikke (1) bekezdésének d) és e) pontjára,
      mivel:
      
                  (1)
               
               
                  A 329/2007/EK rendelet IV. melléklete felsorolja az ENSZ Biztonsági Tanácsa (ENSZ BT) vagy a szankcióbizottság által jegyzékbe vett személyeket, jogalanyokat és szerveket, akikre és amelyekre az említett rendelet értelmében a pénzeszközök és gazdasági források befagyasztása vonatkozik.
               
            
                  (2)
               
               
                  A 329/2007/EK rendelet V. melléklete felsorolja a IV. mellékletben fel nem sorolt azon személyeket, jogalanyokat és szerveket, akiket és amelyeket a Tanács vett jegyzékbe, és akikre és amelyekre ugyancsak vonatkozik az említett rendelet értelmében a pénzeszközök és gazdasági források befagyasztása.
               
            
                  (3)
               
               
                  2016. november 30-án az ENSZ BT úgy határozott, hogy 11 természetes személyt és 10 jogalanyt felvesz a korlátozó intézkedések hatálya alá tartozó személyek és jogalanyok jegyzékébe. A IV. mellékletet ezért ennek megfelelően módosítani kell. Az V. mellékletet is módosítani kell, mivel a jogalanyok közül három és a személyek közül egy az említett listán szerepel, ahonnan a IV. mellékletbe való felvételüket követően törölni kell őket.
               
            
                  (4)
               
               
                  Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
               
            ELFOGADTA EZT A RENDELETET:
      1. cikk
      A 329/2007/EK rendelet a következőképpen módosul:
      
                  1.
               
               
                  A IV. melléklet e rendelet I. mellékletének megfelelően módosul.
               
            
                  2.
               
               
                  Az V. melléklet e rendelet II. mellékletének megfelelően módosul.
               
            2. cikk
      Ez a rendelet az Európai Unió Hivatalos Lapjában való kihirdetésének napján lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. december 8-án.
         
            
               a Bizottság részéről,
            
            
               az elnök nevében,
            
            
               a Külpolitikai Eszközökért Felelős Szolgálat megbízott vezetője
            
         
      
      
         (1)  HL L 88., 2007.3.29., 1. o.
      
      
         I. MELLÉKLET
         A 329/2007/EK rendelet IV. melléklete a következőképpen módosul:
         
                     1.
                  
                  
                     Az „A 6. cikk (1) bekezdésében említett természetes személyek jegyzéke” rész a következő bejegyzésekkel egészül ki:
                     
                                 „29.
                              
                              
                                 Pak Chun Il. Születési ideje: 1954.7.28. Állampolgársága: észak-koreai. Útlevélszáma: 563410091. Egyéb információ: Pak Chun Il Észak-Korea egyiptomi nagyköveteként teljesített szolgálatot; támogatást nyújt a KOMID-nak (Korea Kumryung Trading Corporation néven), amely jegyzékbe vett jogalany. Megjelölés időpontja: 2016.11.30.
                              
                           
                                 30.
                              
                              
                                 Kim Song Chol (másképp: Kim Hak Song). Születési ideje: 1968.3.26. vagy 1970.10.15. Állampolgársága: észak-koreai. Útlevélszáma: 381420565 vagy: 654120219. Egyéb információ: Kim Song Chol a KOMID tisztviselőjeként üzleti tevékenységet folytatott Szudánban a KOMID javára, amely jegyzékbe vett jogalany. Megjelölés időpontja: 2016.11.30.
                              
                           
                                 31.
                              
                              
                                 Son Jong Hyok (másképp: Son Min). Születési ideje: 1980.5.20. Állampolgársága: észak-koreai. Egyéb információ: Son Jong Hyok a KOMID tisztviselőjeként üzleti tevékenységet folytatott Szudánban a KOMID javára, amely jegyzékbe vett jogalany. Megjelölés időpontja: 2016.11.30.
                              
                           
                                 32.
                              
                              
                                 Kim Se Gon. Születési ideje: 1969.11.13. Állampolgársága: észak-koreai. Útlevélszáma: PD472310104. Egyéb információ: Kim Se Gon az Atomenergia-ipari Minisztérium nevében dolgozik, amely jegyzékbe vett jogalany. Megjelölés időpontja: 2016.11.30.
                              
                           
                                 33.
                              
                              
                                 Ri Won Ho. Születési ideje: 1964.7.17. Állampolgársága: észak-koreai. Útlevélszáma: 381310014. Egyéb információ: Ri Won Ho Észak-Korea Állambiztonsági Minisztériumának Szíriában állomásoztatott, a KOMID-ot – amely jegyzékbe vett jogalany – támogató tisztviselője. Megjelölés időpontja: 2016.11.30.
                              
                           
                                 34.
                              
                              
                                 Jo Yong Chol (másképp: Cho Yong Chol). Születési ideje: 1973.9.30. Állampolgársága: észak-koreai. Egyéb információ: Jo Yong Chol Észak-Korea Állambiztonsági Minisztériumának Szíriában állomásoztatott, a KOMID-ot – amely jegyzékbe vett jogalany – támogató tisztviselője. Megjelölés időpontja: 2016.11.30.
                              
                           
                                 35.
                              
                              
                                 Kim Chol Sam. Születési ideje: 1971.3.11. Állampolgársága: észak-koreai. Egyéb információ: Kim Chol Sam a Daedong Credit Bank (DCB) – amely jegyzékbe vett jogalany – képviselője, aki a DCB Finance Limited részéről közreműködött banki ügyletek lebonyolításában. A DCB külföldi képviselőjeként feltételezhetően elősegítette tranzakciók lebonyolítását több százezer dollár értékben, és vélhetően több millió dollárt kezelt Észak-Koreához köthető olyan számlákon, amelyek potenciálisan nukleáris/rakétaprogramokhoz kapcsolódnak. Megjelölés időpontja: 2016.11.30.
                              
                           
                                 36.
                              
                              
                                 Kim Sok Chol. Születési ideje: 1955.5.8. Állampolgársága: észak-koreai. Útlevélszáma: 472310082. Egyéb információ: Kim Sok Chol Észak-Korea mianmari (burmai) nagyköveteként teljesített szolgálatot. A KOMID (jegyzékbe vett jogalany) közvetítőjeként tevékenykedik. Tevékenységéért díjazásban részesült a KOMID-tól, továbbá találkozókat szervez a KOMID nevében, többek között a KOMID és Mianmar (Burma) védelmi ügyekben érintett képviselői között pénzügyi vonatkozású kérdések megvitatása céljából. Megjelölés időpontja: 2016.11.30.
                              
                           
                                 37.
                              
                              
                                 Chang Chang Ha (másképp: Jang Chang Ha). Születési ideje: 1964.1.10. Állampolgársága: észak-koreai. Egyéb információ: Chang Chang Ha a Second Academy of Natural Sciences (SANS) – amely jegyzékbe vett jogalany – elnöke. Megjelölés időpontja: 2016.11.30.
                              
                           
                                 38.
                              
                              
                                 Cho Chun Ryong (másképp: Jo Chun Ryong). Születési ideje: 1960.4.4. Állampolgársága: észak-koreai. Egyéb információ: Cho Chun Ryong a Second Economic Committee – amely jegyzékbe vett jogalany – elnöke. Megjelölés időpontja: 2016.11.30. (korábban az EU önálló korlátozó intézkedései értelmében volt jegyzékbe véve (*1)).
                              
                           
                                 39.
                              
                              
                                 Son Mun San. Születési ideje: 1951.1.23. Állampolgársága: észak-koreai. Egyéb információ: Son Mun San a General Bureau of Atomic Energy (GBAE) – amely jegyzékbe vett jogalany – külügyi hivatalának főigazgatója. Megjelölés időpontja: 2016.11.30.
                              
                           
                        (*1)  A Bizottság (EU) 2016/780 végrehajtási rendelete (2016. május 19.) a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról (HL L 131., 2016.5.20., 55. o.).”"
						
                  
               
                     2.
                  
                  
                     Az „A 6. cikk (1) bekezdésében említett jogi személyek, jogalanyok és szervek jegyzéke” rész a következő bejegyzésekkel egészül ki:
                     
                                 „33.
                              
                              
                                 Korea United Development Bank. Címe: Phenjan, Észak-Korea. Egyéb információ: a) SWIFT/BIC: KUDBKPPY; b) a Korea United Development Bank az észak-koreai gazdaság pénzügyi szolgáltatások ágazatában működő szervezet. Megjelölés időpontja: 2016.11.30.
                              
                           
                                 34.
                              
                              
                                 Ilsim International Bank. Címe: Phenjan, Észak-Korea. Egyéb információ: a) SWIFT: ILSIKPPY, b) az Ilsim International Bank az észak-koreai hadsereggel kapcsolatban álló szervezet és szoros kapcsolatot tart fenn a Korea Kwangson Banking Corporationnel (KKBC), amely jegyzékbe vett jogalany. Az Ilsim International Bank megkísérelte kikerülni az Egyesült Nemzetek Szervezete által kivetett szankciókat. Megjelölés időpontja: 2016.11.30.
                              
                           
                                 35.
                              
                              
                                 Korea Daesong Bank (másképp: a) Choson Taesong Unhaeng; b) Taesong Bank). Címe: Segori-dong, Gyongheung St., Potonggang District, Phenjan, Észak-Korea. Egyéb információ: a) SWIFT/BIC: KDBKKPPY; b) a Daesong Bank a Koreai Munkáspárt Office 39-ének tulajdonában és ellenőrzése alatt áll, amely jegyzékbe vett jogalany. Megjelölés időpontja: 2016.11.30. (korábban az EU önálló korlátozó intézkedései értelmében volt jegyzékbe véve (*2)).
                              
                           
                                 36.
                              
                              
                                 Singwang Economics and Trading General Corporation. Címe: Észak-Korea. Egyéb információ: A Singwang Economics and Trading General Corporation szénkereskedelmet folytató észak-koreai vállalat. Észak-Korea a ballisztikus rakétákkal kapcsolatos és nukleáris programjaihoz szükséges pénzösszegek jelentős részét természeti erőforrások kitermelésével és külföldön történő értékesítésével teremti elő. Megjelölés időpontja: 2016.11.30.
                              
                           
                                 37.
                              
                              
                                 Korea Foreign Technical Trade Center. Címe: Észak-Korea. Egyéb információ: A Korea Foreign Technical Trade Center szénkereskedelmet folytató észak-koreai vállalat. Észak-Korea a ballisztikus rakétákkal kapcsolatos és nukleáris programjai finanszírozásához szükséges pénzeszközök jelentős részét természeti erőforrások kitermelésével és külföldön történő értékesítésével teremti elő. Megjelölés időpontja: 2016.11.30.
                              
                           
                                 38.
                              
                              
                                 Korea Pugang Trading Corporation. Címe: Rakwon-dong, Pothonggang District, Phenjan, Észak-Korea. Egyéb információ: A Korea Pugang Trading Corporation a Korea Ryonbong General Corporation, Észak-Korea védelmi konglomerátuma tulajdonában áll, amely Észak-Korea védelmi ágazatai számára történő beszerzésekre, valamint Phenjan katonai vonatkozású értékesítéseire szakosodott. Megjelölés időpontja: 2016.11.30.
                              
                           
                                 39.
                              
                              
                                 Korea International Chemical Joint Venture Company (másképp: a) Choson International Chemicals Joint Operation Company, b) Chosun International Chemicals Joint Operation Company, c) International Chemical Joint Venture Company). Címe: a) Hamhung, South Hamgyong Province, Észak-Korea; b) Man gyongdae-kuyok, Phenjan, Észak-Korea; c) Mangyungdae-gu, Phenjan, Észak-Korea. Egyéb információ: A Korea International Chemical Joint Venture Company a Korea Ryonbong General Corporation – Észak-Korea védelmi konglomerátuma, amely Észak-Korea védelmi ágazatai számára történő beszerzésekre, valamint Phenjan katonai vonatkozású értékesítéseire szakosodott – leányvállalata, továbbá közreműködött proliferációs vonatkozású ügyletekben. Megjelölés időpontja: 2016.11.30.
                              
                           
                                 40.
                              
                              
                                 DCB Finance Limited. Címe: Akara Building, 24 de Castro Street, Wickhams Cay I, Road Town, Tortola, Brit Virgin-szigetek; Dalian, Kína. Egyéb információ: A DCB Finance Limited a Daedong Credit Bank (DCB) – amely jegyzékbe vett jogalany – fedőcége. Megjelölés időpontja: 2016.11.30.
                              
                           
                                 41.
                              
                              
                                 Korea Taesong Trading Company. Címe: Phenjan, Észak-Korea. Egyéb információ: A KOMID nevében a Korea Taesong Trading Company jár el a Szíriával bonyolított ügyletekben. Megjelölés időpontja: 2016.11.30. (korábban az EU önálló korlátozó intézkedései értelmében volt jegyzékbe véve (*)).
                              
                           
                                 42.
                              
                              
                                 Korea Daesong General Trading Corporation (másképp: a) Daesong Trading; b) Daesong Trading Company; c) Korea Daesong Trading Company; d) Korea Daesong Trading Corporation). Címe: Pulgan Gori Dong 1, Potonggang District, Phenjan, Észak-Korea. Egyéb információ: A Korea Daesong General Trading Corporation kapcsolatban áll az Office 39-cel ásványi anyagok (arany), fémek, gépek, mezőgazdasági termékek, ginzeng, ékszerek és könnyűipari termékek exportja révén. Megjelölés időpontja: 2016.11.30. (korábban az EU önálló korlátozó intézkedései értelmében volt jegyzékbe véve (*)).
                              
                           
                        (*2)  A Bizottság 1251/2010/EU rendelete (2010. december 22.) a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról (HL L 341., 2010.12.23., 15. o.).”"
						
                  
               
      
         II. MELLÉKLET
         A 329/2007/EK rendelet V. melléklete a következőképpen módosul:
         
                     1.
                  
                  
                     Az „A 6. cikk (2) bekezdésének a) pontjában említett természetes személyek listája” részben az alábbi bejegyzést törölni kell:
                     
                                 „18.
                              
                              
                                 Jo Chun Ryong”.
                              
                           
               
                     2.
                  
                  
                     Az „A 6. cikk (2) bekezdésének a) pontjában említett jogi személyek, jogalanyok és szervek listája” részben a következő bejegyzést törölni kell:
                     
                                 „9.
                              
                              
                                 Korea Taesong Trading Company”.
                              
                           
               
                     3.
                  
                  
                     Az „A 6. cikk (2) bekezdésének b) pontjában említett jogi személyek, jogalanyok és szervek listája” részben a következő bejegyzéseket törölni kell:
                     
                                 „3.
                              
                              
                                 Korea Daesong Bank”; és
                              
                           
                                 „4.
                              
                              
                                 Korea Daesong General Trading Corporation”.